kardosdrur/scandi-wiki huggingface dataset:
Skibsbevægelser

Skibsbevægelser er defineret af de seks frihedsgrader, som et skib eller en båd kan være ude for.

De seks bevægelser kan inddeles i de overordnede kategorier forskydelse og rotation.

Forskydelse 
Sætning
Bevægelse op/ned. Ordet sætning bruges også når man skal angive den retning strømmen i vandet går: man siger strømmen er vest-gående, øst-gående osv.

Flytning
Bevægelse frem/tilbage. 

Vigning
Bevægelse fra side til side.

Rotation 
Duvning
Et skib duver når det ændrer sit trim om den tværskibs akse. Når skibet duver vil der opstå et modvirkende trimmoment svarende til den øgede dybgang. Duvning er afhængig af skibets aktuelle lastekondition – opdriftspunktet – samt skibets længde.

Rulning
Et skib ruller – "gynger fra side til side" – når det bliver udsat for et tværskibsmoment, typisk bølger eller dønninger. Når et skib ruller, vil der opstå en større opdrift der er lig med vægten af den fortrængte væske. Skibets rulning er afhængig af dels skibets form, vinkel til søen, mødeperioden mm.

Rulning kan dæmpes bl.a. vha. slingrekøle, stabilisatorfinner og vandtanke.

Giring
Når skibet drejer; ordet bruges i daglig tale, om det, at skibet afviger fra styret kurs.

Skibsterminologi
Navigation
Simon Lovelace (Bartimæus-trilogien)

Simon Lovelace er en ærgerrig og velanset højtrangerende troldmand, i bogen Amuletten fra Samarkand. Han er bogens skurk, som er medvirkende til hovedpersonens første latterliggørelse, som er medvirkende til at Nathan bliver inspireret til at prøve at gøre sig til den bedste inden for troldmandsfaget.

Senere i bogen viser han sin ærgerrighed og samvittighedslødhed, ved først at dræbe Nathans læremester, Arthur Underwood, og læremesterens kone, den eneste som har vist Nathan kærlighed og forståelse, Martha. Derefter forsøger Lovelace sig med et kup på den engelske regering, ved et nøje tilrettelagt mordforsøg på flere højtrangerende troldmind inden for regeringen, der iblandt Englands premieremenister Rupert Dylanski.

Fiktive personer i Bartimæus-trilogien
Træpiller

Træpiller er et CO2-neutralt biobrændsel, som er produceret af hårdt sammenpressede træfibre. Træpiller produceres primært af restprodukter fra træforarbejdning. Næsten alle træarter kan anvendes til produktion af træpiller – oftest anvendes nåletræ. Selv om træpiller regnes for CO2-neutrale, er det ikke dets samme som at de er bæredygtige. Ifølge Klimarådet medfører Danmarks store forbrug af biomasse at forbruget pr. dansker er tre gange så stort som det, der er plads til pr. menneske i verden, hvis udnyttelsen skal være bæredygtig (2019).

Træpiller benyttes i Danmark af 103.716 husstande som den primær varmekilde.

Råvarer 
Råvarer til produktionen af træpiller er restprodukter fra savværker og træindustrien, såsom spåner, savsmuld og resttræ.

Produktion 
Produktion af træpiller sker ved at våde råvarer nedtørres. Stort vandindhold gør det svært at pelletere, og træpillen mister sin stabilitet og energiindhold.

Råvarerne formales i en slaglemølle inden de presses til træpiller. Lige før presning finjusteres træmassens vandindhold ved tilsætning af vand. Under presning opstår der en høj friktionsvarme, herved frigives træets naturlige lim (lignin), som binder træfibrene sammen i de færdige træpiller. Presningen sker gennem en matrice, hvor træmassen presses igennem cylindriske huller og kommer ud som træpiller. Træpille diameteren er typisk 6 og 8 mm eller mere.

Efter presning sendes træpillerne til afkøling. Træpillerne bliver efterfølgende sigtet for at fjerne smuld, som er opstået ved produktionen. Træpiller lagres løse og sigtes normalt igen før udlevering som løsvare, storsække eller i småsække på paller.

Træpilletyper 

Træpiller kan variere i længde op til 5 x diameter. Typiske træpille størrelse i Danmark 6 mm og 8 mm.

Pillekvalitet 
Parametre, som har stor indflydelse på træpillernes kvalitet er: Råvarer, disses renhed, vandindhold, presningsgrad og smuldprocent. In- og ekstern transport, produktionsmetoder samt opbevaring undervejs fra produktion til forbrugeren har stor indflydelse på træpillernes kvalitet; herved kan smuld, urenheder og vandprocent påvirkes markant.

Kvalitetssikring og test af kvaliteten af træpiller sker igennem anerkendte institutter, hvor der testes efter en godkendt standard. I Danmark er der pt. ingen standard, men der arbejdes på en ny fælles EU-norm.

Se også 

 Træpillefyr

Eksterne henvisninger 

 Teknologisk Instituts kvalitetssikring af træpiller

Biomasse
Piller
Stephen Lang

Stephen Lang (født den 11. juli 1952 i New York City i USA) er en amerikansk filmskuespiller. Han startede på teatret på Broadway, men er muligvis bedst kendt for sin rolle som Colonel Quaritch i den succesrige amerikanske science-fictionfilm Avatar fra 2009.
Lang er på nuværende tidspunkt medinstruktør (sammen med Carlin Glynn og Lee Grant) på det berømte Actor's Studio på dets hovedkvarterer i New York City.

Filmografi

TV-serier

Eksterne henvisninger 
 
 Interview på Beyond Glory ved Pritzker Military Library

Teaterskuespillere fra USA
Filmskuespillere fra USA
Skuespillere fra New York
Søren Pedersen (fodboldspiller, født 1978)

Søren Pedersen (født 2. november 1978) er en dansk tidligere professionel fodboldspiller, der spillede for Randers FC og AGF. Han har siden 1. juni 2018 været sportsdirektør i Randers FC.

Referencer

Eksterne henvisninger 
 
 Søren Pedersens profil  på Randers FCs hjemmeside
 Søren Pedersens profil på Superstats.dk

Fodboldspillere fra Danmark
Fodboldspillere fra AGF
Fodboldspillere fra Randers FC
SMS Drache (1861)

Panserskibet Drache var det andet panserskib i den kejserlige østrigske marine. Det var bygget af træ og derefter beklædt med panserplader, og på grund af trækonstruktionen blev det kasseret efter 13 års tjeneste. Skibet havde en kraftig vædderstævn, men dets artilleri var ikke meget bevendt. Den østrigske flåde var på det tidspunkt kun i stand til at levere glatløbede forladere, og der gik nogle år, før skibet fik moderne kanoner. Navnet Drache betyder drage.

Tjeneste 
Drache var en del af den østrigske flåde, der besejrede den italienske i slaget ved Lissa i 1866. Skibet blev ramt af 17 træffere, hvoraf en kappede hovedet af kaptajnen, von Moll. Hans næstkommanderende fik skibet under kontrol igen og fik det tilbage i slaget. I årene 1869-72 blev skibet istandsat og fik nyt artilleri, men allerede i 1875 udgik det af flåden.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Drache, SMS (1861)
Drache, SMS (1861)
SMS Salamander (1861)

SMS Salamander var det første panserskib i den kejserlige østrigske marine. Det var bygget af træ og derefter beklædt med panserplader, og på grund af trækonstruktionen blev det kasseret efter 21 års tjeneste. Skibet havde en kraftig vædderstævn, men dets artilleri var ikke meget bevendt. Den østrigske flåde var på det tidspunkt kun i stand til at levere glatløbede forladere, og der gik nogle år, før skibet fik moderne kanoner. Navnet Salamander har samme betydning som på dansk.

Tjeneste 
Salamander var en del af den østrigske flåde, der besejrede den italienske i slaget ved Lissa i 1866. I årene 1869-70 blev skibet istandsat og fik nyt artilleri. I 1883 udgik det af tjeneste og blev derefter brugt som flydende lager for søminer, indtil det blev ophugget i 1895-96.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Salamander, SMS (1861)
Salamander, SMS (1861)
Anders Egholm

Anders Høy Egholm (født 15. maj 1983 i Næsbjerg) er en dansk fodboldspiller, der spiller for SønderjyskE.

Han har tidligere spillet for Vejle Boldklub, Esbjerg fB, Herfølge BK, SønderjyskE, Randers FC og Hobro IK.

Klubkarriere

Esbjerg fB 
Egholm spillede ungdomsfodbold i vestjyske Næsbjerg RUI og kom senere til Esbjerg fB, hvor han fik sit gennembrud i Superligaen i foråret 2003. Her spillede Egholm 14 kampe for EfB i den bedste række, men i sæsonerne efter var spilletiden mere sparsom og han skiftede til Herfølge Boldklub i sommeren 2005.

Herfølge Boldklub 
Opholdet i den tidligere mesterklub varede halvandet år, så rykkede Egholm tilbage til Jylland og SønderjyskE.

SønderjyskE 
I Haderslev var Egholm med til at rykke op i Superligaen i 2008 og etablere klubben i den bedste danske række. Han forlod klubben ved kontraktens udløb den 31. december 2009.

Randers FC 
Dererfter underskrev han den 6. november 2009 en kontrakt med Randers FC. Han begyndte i Randers FC den 1. januar 2010,.

I det kronjyske var Anders Egholm med i en af vildeste overlevelsesmissioner i dansk fodbolds historie, da Randers FC kom fra en umulig position ved vinterpausen, og på mirakuløs vis sikrede sig overlevelse på bekostning af AGF. Året efter rykkede randrusianerne dog ud og Egholm rykkede op i Superligaen for anden gang i karrieren, da Randers FC vendte tilbage i første forsøg.

Hobro IK 
Kontrakten med Randers FC løb frem til sommeren 2013. Ved kontraktens udløb indgik Egholm en aftale med 1. divisionsklubben Hobro IK.

Her spillede Egholm i tre sæsoner. Oprykningen i 2014, overlevelse i 2015 og nedrykning til 1. division i 2016 var resultaterne med Egholm om bord i den lille klub, der i perioden blev placeret på fodboldlandkortet med flotte resultater.

Vejle Boldklub 
Anders Egholm blev den 30. juni 2016 præsenteret som den første tilgang til spillertruppen i Vejle Boldklub i sommeren 2016. Den dengang 33-årige Egholm underskrev en to-årig kontrakt med VB.

Han debuterede, da VB trådte ind i DBU Pokalen med en udekamp mod Tjæreborg IF på Blue Water Arena i Esbjerg den 16. august. VB vandt 3-1 og Egholm spillede alle 90 minutter. De sidste 15 minutter som anfører, da Kim Elgaard blev udskiftet. Få dage senere debuterede Egholm for VB i Danmarksturneringen, da han blev skiftet ind i den klare 3-0 sejr på udebane mod Næstved.

Referencer

Eksterne henvisninger 

 Anders Egholm  på Hobro IK
 

Fodboldspillere fra Danmark
Fodboldspillere fra Herfølge Boldklub
Fodboldspillere fra Randers FC
Fodboldspillere fra Esbjerg fB
Fodboldspillere fra SønderjyskE
Fodboldspillere fra Hobro IK
Personer fra Haslev
Præstø Fjord

Præstø Fjord er en fjord nord for byen Præstø ved det sydøstlige Sjælland. Den er oprindelig den inderste del af Faxe Bugt, men er nu næsten helt adskilt fra bugten af halvøen Feddet, der er en krumodde, som blev dannet af materialer, havet transporterede fra nedbrydningen af Stevns Klint. Fjorden er ca. ca. 20 km² stor og op til 5 meter dyb. Den har passage til Fakse Bugt mod syd i et cirka 400 m bredt sund, hvori der er gravet en op til 3,3 m  dyb sejlrende ind til Præstø Havn. Nordvest for Præstø ligger herregården Nysø næsten ud til fjorden; Nord for Præstø ligger et par holme, hvoraf den største hedder Storeholm. Vestligst i fjorden ved Even Bro udløb fra den langstrakte Even Sø.

Fjorden indgår i Natura 2000-område 168 Havet og kysten mellem Præstø Fjord og Grønsundet og er både fuglebeskyttelsesområde, et EF-habitatområde og Ramsarområde. I 2009 vedtog man at igangsætte projekt Naturrum omkring Præstø Fjord, som et af tre eksempelprojekter om Naturrum, der er et nyt koncept omkring naturformidling i Danmark.

Ved den sydlige udmunding af fjorden ligger det fredede område Præstø Fjord Syd.

Stenalder 
I den sene del af den ældre stenalder, havde Præstø Fjord rigeligt med føde. Skoven bag ved fjorden var fyldt med dyr i form af specielt rådyr og vildsvin, og i fjorden havde man et godt fiskeri.

Der kendes derfor talrige bopladser fra ertebøllekulturen langs fjorden. En del af bopladserne ligger under vand eller findes i strandkanterne. Vandstanden ændrer sig meget i løbet af jægerstenalderen, men giver i dag et udmærket billede på, hvordan vandstanden så ud for ca. 6.000 år siden.

Foruden flinteredskaber er der også fundet bengenstande. En velbevaret harpun viser, at man også jagede sæler.

Se også 
 Kæntringsulykken på Præstø Fjord

Eksterne kilder og henvisninger 

Fjorde i Danmark
Ramsarområder i Danmark
EU-habitatområder i Danmark
Lokaliteter i Faxe Kommune
Lokaliteter i Vordingborg Kommune
Lokaliteter i Næstved Kommune
Sajansk

Sajansk (, ) er en by i Irkutsk oblast, Sibiriske føderale distrikt i Den Russiske Føderation omkring 270 kilometer nordvest for oblastens administrative center, Irkutsk. Byen har  indbyggere og blev grundlagt i .

Geografi 
Sajansk ligger ved floden Oka, en biflod til Angara. Sajansk er opkaldt efter Sajanbjergene som byen ligger ved foden af.

Historie 
Sajansk blev grundlagt i det  i forbindelse med opførelsen af en kemisk fabrik.

Indbyggerudvikling 

Note: Data fra folketællinger

Seværdigheder 
Der er i Sajansk et større galleri, Sajansk Galleriet, med en stor samling af sovjetisk kunst.

Referencer

Eksterne henvisninger 

 Byhjemmeside 
 Sajansk på mojgorod.ru 

Byer i Irkutsk oblast
Elena af Spanien

Hendes Kongelige Højhed Infanta (prinsesse) Elena, hertuginde af Lugo (Elena María Isabel Dominica de los Silos de Borbón y de Grecia de Marichalar) (født 20. december 1963 i Madrid) er prinsesse af Spanien. Hun er ældste datter af kong Juan Carlos og dronning Sofia, og søster til kong Felipe 6. og prinsesse Cristina.

Infanta Elena er nummer fire i tronfølgen til den spanske trone, efter sin bror og hans døtre.

Ægteskab og børn 
18. marts 1995 giftede Elena sig med Jaime de Marichalar y Sáenz de Tejada i Sevilla. Han fik titlen hertug af Lugo, og Elena blev dermed hertuginde af Lugo.

Hertugparret har to børn:
 Hans Excellence Don Felipe Juan Froilán de Todos los Santos de Marichalar y de Borbón (født 17. juli 1998)
 Hendes Excellence Doña Victoria Federica de Todos dos Santos de Marichalar y de Borbón (født 9. september 2000)

Dekorationer 
 : Storkors af Sankt Olavs Orden (No.St.O.1.)  (1995)

Anetavle 

Kongelige fra Spanien
Huset Bourbon
Personer fra Madrid
Storkors af Sankt Olavs Orden
En forelskelse

En forelskelse er en dansk novellefilm produceret af Nordisk Film med støtte fra New Danish Screen. Den er instrueret af Christian Tafdrup, der er bedst kendt som skuespiller, men som sideløbende har instrueret flere kortfilm.

Filmen modtog en Robert som årets lange fiktions- eller animationsfilm.

Rolleliste 
 Allan Hyde – Carsten
 Julie Grundtvig Wester – Melissa
 Lars Brygmann – Melissas far Stig
 Ellen Hillingsø – Melissas mor Birgitte

Handling 

Carsten og Melissa er kærester. De er meget unge, meget kønne og meget glade for hinanden. Det er sødt og rørende, og det synes Melissas flinke forældre også, så de inviterer de to unge med på weekend i sommerhuset.

Altså lutter idyl? Nej, tværtimod, for i sommerhuset sker det utænkelige, at Carsten og Melissas far tiltrækkes seksuelt af hinanden. Det sker, uden at andre opdager noget, men Carsten kastes meget forståeligt ud i en voldsom krise. Er det slet ikke Melissa, han er forelsket i, men hendes far? Er han med andre ord bøsse?

Morale 
Filmens morale er, at man skal acceptere sig selv, som man er.

Referencer

Eksterne henvisninger 
 Berlingske 
 

Kortfilm fra Danmark
Danske film fra 2008
LGBT-relaterede film fra Danmark
Jordens børn

Jordens Børn er en serie skrevet af Jean M. Auel. Jean er født år 1936, hun påbegyndte sin forskning i 1977 i forhistoriske forhold. Den første bog blev udgivet i år 1980, som blev hendes debut bog. Jordens børn består af 6 bind.

Den sidste og afsluttende bog, Hulernes Sang, udkom d. 29. marts 2011.

Serien består:
 Hulebjørnens Klan – På engelsk: The Clan of the Cave Bear – Oversat af: Henning Albrechtsen
 Hestenes Dal – På engelsk: The Valley of Horses – Oversat af: Vibeke Weitemeyer
 Mammutjægerne – På engelsk: The Mammoth Hunters – Oversat af: Vibeke Weitemeyer
 Rejsen Over Stepperne – På engelsk: The Plains of Passage – Oversat af: Vibeke Weitemeyer
 Folket I Klippehulerne – På engelsk: The Shelters of Stone – Oversat af : Vibeke Weitemeyer
 Hulernes Sang – På engelsk: The Land of Painted Caves – Oversat af : Hanna Lützen

Romaner fra USA
Romanserier
4Fod

4Fod er en dansk hiphop-gruppe der har eksisteret siden 1997. Medlemmer er rapperne Brygs og Kami Kasper samt dj Simon Stoy.

I 1998 nåede 4Fod til finalen i Danmarksmesterskabet i rap. Gruppen kunne således for første gang høres på cd'en DM i dansk Rap 98 og senere på opsamlingen Tabu Recz, hvor de bl.a. samarbejder med Clemens, L:RON:HARALD, UfoYepha og Suspekt.

Musikvideoen Ryst dit røvhul er instrueret, filmet og klippet af René Johannsen, som bl.a. har lavet videoer for Suspekt, Strøm, Clemens, Malou og Dear. Videoen foregår hovedsageligt på Vesterbro i København. Nummeret findes på cd-ep'en Køb den, stjæl den, som gruppen mellem gæsteoptrædener og liveshows (herunder på Roskilde Festival i 2003 og 2004) arbejdede på. Ep'en indeholder fem numre og udgives og distribures af gruppen selv. Produktionerne på Køb den, stjæl den blev lavet JOT fra Kælderposen, og den tredobbelte Danmarksmester i mix, Dj Turkman Souljah, medvirker på to af numrene.

4Fod blev i 2004 nomineret til Dansk Hip Hop Pris (DHHP) i kategorierne "Årets undergrundsnavn" og "Årets single/EP".

4Fod arbejder på materiale til et helt album, som forventes at komme i foråret af 2006.

Diskografi 
 DM i Dansk Rap 1998 – 4Fod medvirker med livenummeret Definitionen af...
 Tabu Recz Compilation, 2000 – 4Fod medvirker flere gange, Brygs er med på Sønderbronx Punx og HoldKæft Kælling. Desuden medvirker både Brygs og Kamikasper på Gaderim, desuden er der et af gruppens egne numre, Blodsport
 L.Ron.Harald, Øl, fisse... – Brygs medvirker på nummeret Los Hooligans
 Køb den, Stjæl den, 2003 – den 20 minutter lange ep indeholder numrene Køb den, stjæl den, Legen på vejen, Ryst dit røvhul, Lev stærkt og Jamojndooo
 Dj Typhoons opsamling Gadeplan, 2004 – 4Fod er repræsenteret med solonumre; Brygs med Cirkus 4Fod og Kamikasper Ramasjang i Gaden.
 Hovedet På Blokken(album), udkom d. 10 maj 2010

Eksterne henvisninger 
 
 

Hiphopgrupper fra Danmark
Musikgrupper fra 1997
Emily Procter

Emily Mallory Procter (født 8. oktober 1968) er en amerikansk skuespiller.

Biografi 
Procter blev født og voksede op i Raleigh, North Carolina. Hun var to år gammel, da hendes forældre blev skilt. Hun studerede journalistik, og blev ansat som vejr anker i North Carolina.

Efter flytningen til Los Angeles, hvis hendes far midlerne til fungerende skole i to år. Endog før eksamen, havde hun allerede haft en række mindre roller i Jerry Maguire (1996) og Breast Men (1997). Hun har også portrætterede i 1995 en kort kærlighed interesse i Venner.

Hun er bedst kendt for at spille den rolle Calleigh Duquesne i tv-serien CSI: Miami.

Personlige liv 
Procter er en god pokerspiller. Hun siger, at hun har lært at spille spillet som et barn, da hendes far har spillet efter penny poker med hende.

Hun har stor viden om boligindretning og antikviteter.

Eksterne henvisninger 

 

Skuespillere fra USA
Personer fra North Carolina
Hanns Kerrl

Hanns Kerrl (11. december 1887 – 12. december 1941) var en tysk nazistisk politiker. Han tiltrådte NSDAP i 1923, og kort efter gik han ind i den regionale politik.

Kerrl blev født i en protestantisk familie i Fallersleben, hans far var rektor.

Kerrl var Preussens justitsminister fra 21. april 1933 til 22.juni 1934.

Fra 1935 til sin død af et hjertetilfælde var han rigskirkeminister i Rigskirkeministeriet.

Nazister fra Tyskland
Politikere fra Tyskland
Medlemmer af tyske rigsdag 1933-1945
Justitsministre fra Preussen
Miyamoto Musashi

Miyamoto Musashi var en japansk ronin, hvilket vil sige en herreløs kriger og var således ikke en samurai. Miyamoto Musashi levede fra 1584-1645 e.v.t. Allerede mens han levede, blev han en legende på grund af sin uovervindelighed i sværdkamp.

Legendarisk – som uovervindelig og som forfatter 
Efter sin død har han lige siden ikke blot været kendt for sin bemærkelsesværdige uovervindelighed, men også for De fem ringes bog – 五輪書 Go rin no sho – som han skrev i 1645 kort før sin død. Denne bog hører til blandt verdensklassikerne på linje med værker som de kinesiske Daode jing og Den Gule Kejsers Klassiker om Indre Medicin.

Kampmåde – strategi 
Det var hans kampmåde, som han kaldte sin strategi, der var afgørende for hans sejre, mere end det våben han brugte. Ud over at sværdkæmpe var han også med i nogle af tidens store slag mellem hære. Hans strategi drejer sig om rytme – med et moderne ord kunne man kalde det timing. Det er især dette aspekt, han beskriver i De fem ringes bog – evnen til at udvikle rytme, præcision og total opmærksomhed.

Kunstner og maler 
Miyamoto Musashi brugte ikke blot sin taktik i sværdkamp, men også som kunstner. Han blev en anerkendt kunstner og håndværker som kalligraf, træ- og metalkunstner og sumiemaler, hvor tingenes energi inkarneres i kunstværket.

Monumenter 

 Grundlaget for Alliancen (契約の台座). 
 Budokan Miyamoto Musashi (宮本武蔵顕彰武蔵武道館). 
 Lyon-Japan-Japan-Frankrig mindesmærke (兵法二天一流メモリアル). 
 Miyamoto Musashi statue (宮本武蔵像). 
 Musashi-templet.

Se også 
Japanske kampdiscipliner inden for sværdkamp:
 Iaijutsu
 Iaido
 Kendo
 Kenjutsu

Referencer 
 Miyamoto Musashi: De fem ringes bog. På dansk ved, med kommentarer og efterskrift af Hugo Hørlych Karlsen. Sphinx 2006. 2. udgave, 2. oplag. Bogens efterskrift med afsnittene: "Om Miyamoto Musashi" (side 97-111), "Zen og Miyamoto Musashi" (side 112-123), "Haiku og Miyamoto Musashi" (side 124-125).

Samuraier
Faglitterære forfattere fra Japan
Kunstnere fra Japan
Olfert Fas Fischer

Olfert Fas (også Fasvier) Fischer (født 14. marts 1700 i København, død 7. december 1761 sammesteds) var en dansk søofficer og direktør i Asiatisk Kompagni. Han var far til den berømte danske søofficer Olfert Fischer.

Forældrene, fhv. hollandsk skipper, købmand i København Olfert Vaese og Alida Brunsman, var indvandrede fra Holland. Fischer blev ved Gyldenløves protektion tidlig kadet og gjorde som sådan 10 togter med den senere admiral Andreas Rosenpalm under Den Store Nordiske Krig, hvorefter han 1719 forfremmedes til sekondløjtnant og 1725 til premierløjtnant. Som yngre officer fór han jævnlig til søs; 1720-22 havde han permission for at føre et koffardiskib og var derefter jævnlig udkommanderet, således 1726 med den kombinerede dansk-engelske flåde til Reval. Han giftede sig tidligt (1720), men hustruen, Sidsel Marie Hassel (død 8. juli 1737) døde ikke mange år efter. 10. september 1738 ægtede han Anna Ackerman (datter af vinhandler Ackerman og Anna f. Beck, døbt 9. marts 1720, død 1763), med hvem han havde 10 døtre samt 3 sønner, der indtrådte i Marinens tjeneste, men hvoraf de 2 døde som unge, medens den 3. var den kendte Olfert Fischer. En anden søn, Friderich Gerhard Fischer, forsvandt 1783 i Atlanterhavet med orlogsskibet Indfødsretten. Af hans børn var de ni ved hans død uforsørgede. 1732 blev Fischer kaptajnløjtnant, året efter kaptajn, 1744 kommandørkaptajn, 1747 kommandør, 1755 schoutbynacht og 1758 viceadmiral. 1739-52 var han direktør i Asiatisk Kompagni.

Af større kommandoer kan nævnes, at Fischer 1723 var chef for orlogsskibet Havfruen i en eskadre, der dog ikke kom til at spille nogen rolle; 1743 førte han orlogsskibet Oldenborg i grev Ulrik Adolph Danneskiold-Samsøes flåde. 1758 var han chef for en eskadre på 6 linjeskibe og 2 fregatter; den udrustedes for at forhindre den svenske flåde fra at forene sig med russerne, men kom ikke i aktiv virksomhed. Fischer, der blev en del benyttet i kommissioner, således medlem 1749 af Takkeladskommissionen, 1751 af Defensionskommissionen og Kommissionen til revision af søkrigsartiklerne, indtrådte i Admiralitets- og Generalkommissariats-Kollegiet 1751, blev deputeret 1754 og blev endog en kort tid (1756) interimschef for Holmen, mens admiral Ulrik Frederik Suhm var suspenderet. 1758 var Fischer eskadrechef og udførte som sådan store troppetransporter fra Norge og Danmark til Egernførde. Han døde 7. december 1761 og begravedes på Reformert Kirkes kirkegård.

I 1745 fik han opført Marienborg, som blev testamenteret til den danske stat i 1962 efter landstedets sidste private ejer C.L. Davids død.

Noter

Kilder 
 C. With, "Olfert Fas Fischer", i: C.F. Bricka (red.), Dansk Biografisk Lexikon, København: Gyldendal 1887-1905.

Admiraler fra Danmark
Danskere i 1700-tallet
Personer fra København
Personer i Den Store Nordiske Krig fra Danmark-Norge
Grosserere fra Danmark
Personer i Dansk Biografisk Leksikon
Kollegiedeputerede fra Danmark